|  |
| --- |
| cid:mossos.png |
| |  | | --- | |  | |
| **Nota Nacional** |

Reconeixement de 95 mossos i mosses d’esquadra durant l’Acte Nacional del Dia de les Esquadres per la seva trajectòria professional i pel compromís i determinació en les seves actuacions policials

. En el decurs de l’acte s’han concedit quatres plaques de reconeixement: a la Divisió de Trànsit i al Servei Català de Trànsit, amb motiu del 25è aniversari del desplegament de les competències en matèria de trànsit a Catalunya, a la Regió Policial de l’Alt Pirineu i l’Aran, amb motiu del 25è aniversari de la seva creació i la mateixa efemèride pel que fa a la creació dels Grups d’Atenció a la Víctima (GAV)

. També s’ha reconegut la tasca d’integrants d’altres cossos policials, institucions, organitzacions, entitats i/o empreses, que ha contribuït a la millora de la seguretat pública amb la concessió de 48 medalles de bronze i una d’argent, totes amb distintiu blau

Durant l’Acte Nacional del Dia de les Esquadres que s’ha celebrat avui a l’Auditori Fòrum CCIB de Barcelona s’ha reconegut la trajectòria professional i les actuacions meritòries de 95 mossos i mosses d’esquadra i de personal de la Direcció General de la Policia. Les persones condecorades han mostrat el seu compromís amb la societat i han rebut el reconeixement per la seva determinació i coratge que han mostrat en aquelles actuacions en les quals han estat decisius per auxiliar la ciutadania. En d’altres casos s’ha reconegut la dilatada trajectòria professional de mossos i mosses que, al llarg dels anys, han contribuït al creixement i evolució del cos en diversos àmbits. En total s’han atorgat 82 medalles de bronze i dos d’argent, amb distintiu blau, a més de cinc de bronze, quatre d’argent i dues d’or, totes amb distintiu vermell.

En el decurs de l’acte també s’ha reconegut la tasca de membres d’altres cossos policials, d’institucions, organitzacions, entitats i/o empreses, en aquest cas amb la concessió de 49 medalles, 48 medalles de bronze i 1 d’argent, totes amb distintiu blau.

Durant l’acte les autoritats i els alts comandaments dels Mossos d’Esquadra han lliurat les condecoracions i han posat en valor la feina de les persones condecorades. Cal destacar que s’han concedit quatres plaques de reconeixement: a la Divisió de Trànsit i al Servei Català de Trànsit, amb motiu del 25è aniversari del desplegament de les competències en matèria de trànsit a Catalunya, a la Regió Policial de l’Alt Pirineu i l’Aran, amb motiu del 25è aniversari de la seva creació i per la mateixa efemèride pel que fa a la creació dels Grups d’Atenció a la Víctima (GAV).

A continuació us destaquem algunes de les actuacions meritòries que avui s’han reconegut:

* Distinció d’un sotsinspector per salvar la vida d’una persona gran que s'estava ofegant en una piscina comunitària de Badalona
* Medalla per un caporal de la Unitat Central de Persones Desaparegudes de la DIC per les gestions realitzades en la resolució del cas Nules. Es tracta de la investigació de la desaparició d’un home que finalment va aparèixer mort en un pou de la localitat de l’Ametlla de Mar.
* Dos agents de la Unitat Central d’Organització Criminal Transnacional de la DIC, per a la tasca realitzada en el marc del cas Magenta, en una investigació conjunta amb la Guàrdia Di Finanza italiana, que ha permès el desmantellament d'una organització criminal dedicada al tràfic d'haixix i marihuana. També es reconeix la tasca del magistrat titular del Jutjat d'Instrucció número 4 de Badalona, que va ser l’instructor del cas
* Un mosso fora de servei s'endinsa al mar per rescatar dos homes que estaven a prop de la línia de senyalització amb boies de la platja de Vilanova i que, davant les dificultats per sortir de l'aigua, estaven demanant ajuda perquè començaven a ofegar-se
* Un sotsinspector i un mosso de la Regió Policial de Girona van recuperar unes joies de gran valor econòmic que s’havien furtat a l’Aeroport del Prat
* Condecoració d’un caporal per dues intervencions meritòries en les quals va evitar dos intents de suïcidi a la Bisbal d’Empordà: un relacionat amb una arma de foc i l’altre quan va impedir que la persona es llancés des d’un pont
* Un sotsinspector i un caporal de la Unitat Aquàtica per la participació a la Campanya Antàrtida en el marc del projecte *Challenge II*, liderat per la Universitat de Barcelona, coordinat i dirigit des del Comitè Polar Espanyol i el Consell Superior d'Investigacions Científiques(CSIC). Es van desplaçar a l’Antàrtida en missió oficial
* Caporal de la Unitat Adscrita a Fiscalia per la seva investigació i tasca en relació amb la denúncia rebuda davant la Fiscalia Provincial de Barcelona per uns fets constitutius de diversos delictes greus de lesions i de maltractaments a persones de la tercera edat, dues de les quals van acabar morint. Residien en un centre privat de Barcelona que en tenia la seva tutela i custòdia
* Mosso de la Unitat Central de Balística i Traces instrumentals de la DPC per les tasques realitzades, juntament amb l'Institut de Medicina Legal i Ciències Forenses de Catalunya, en l'estudi de les fractures d'os llarg per projectil d'arma de foc i la seva correlació amb la balística terminal, els resultats del qual han estat difosos a la comunitat científica a través de diverses comunicacions

* Un agent fora de servei va practicar la maniobra RCP a un ciutadà que no respirava, aconseguint que ho tornés a fer
* La sotsinspectora de l’Àrea Central de Medi Ambient per la implicació, la professionalitat i l'habilitat cooperativa amb la resta de l'Equip Conjunt d'Investigació amb altres cossos policials, fonamental per a l’èxit de l’operació coneguda com a cas Bitxets, on es van rescatar 400 animals de companyia

Àrea de Comunicació

Barcelona, 19 d’abril de 2024

|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | |  |  | | --- | --- | | |  | | --- | | **[Generalitat de Catalunya](http://web.gencat.cat/ca/inici/)** | | | |  | | --- | | © 2020 Generalitat de Catalunya | | |